Folyamatleírás a 17. filmhez

A mintarajz az általam „szélforgónak” nevezett minta létrejöttét mutatja be.

1. fázis

A tojásírás előtt gondosan megtisztítunk és megszárítunk egy kifújt, - vagy főtt tojás.

1. fázis

* Jó, ha papíron előrajzoljuk a mintát.
* A motívum méretének tervezésénél vegyük figyelembe a tojás térbeli görbületét, ha egyszerre szeretnénk látni a motívum valamennyi részletét, akkor kisebbre kell rajzolni a mintát.
* Ez a minta „kétarcúvá” teszi a tojást, én gyakran rajzolom a két oldalra a mintát különböző méretben, érdekes, hogy a méret milyen jelentős mértékben befolyásolja a látványt.
* Bármilyen típusú írókát használva a tojás felületére írjuk a mintát.
* Ha szeretnénk a tojás két térfelét különböző alapszínűre festeni, akkor a hosszanti osztóvonal megrajzolása az első lépés, ha egyszínűre tervezzük a tojás alapszínét, akkor a rajzolást a motívum közepén kezdjük.

1. fázis

* Miután minden vonalat – amit a tojás eredeti színén szeretnénk megtartani – ráírtunk a tojásra, enyhén ecetes vízzel áttöröljük és beletesszük a sárga festőlébe, melyet előzőleg a festék zacskóján található utasítások szerint készítettünk el.
* Tapasztalataim szerint a sárga festék nehezen tapad meg a tojáshéjon, ezért érdemes az oldatot kicsit meglangyosítani, nagyon vigyázva arra, hogy ne legyen túl meleg, mert leolvad a viasz.

1. fázis

* Amikor a sárga festék teljesen megszáradt a tojáson azokat a részeket, amelyeket sárgán szeretnénk hagyni, az írókánkkal sűrű, egymást érő vonalakkal leviaszoljuk.
* Ezután enyhén ecetes vízzel újra áttöröljük a tojást, ekkor a felesleges sárga festékkel együtt lemosódik a felületéről a zsír és viasz is mely munka közben a kezünkről került rá.

1. fázis

* A sárga festékhez hasonlóan elkészítjük a piros festékoldatot is és beletesszük a tojást.

1. fázis

* Amikor a piros festék is megszáradt a tojáson a pirosnak szánt részeket leviaszoljuk.
* Újra áttöröljük az ecetes vízzel, ekkor már két szín lapul a viaszréteg alatt.

1. fázis

* Utoljára a fekete festékoldatba tesszük a tojásokat.
* Fekete szín festéséhez használhatunk ruhafestéket, vagy keverhetjük a tojásfestékeket is.
* Én piros és kék tojásfesték összekeverésével sötétlila festéket készítek, az ebben festett tojások száradás után fényes feketék lesznek.

kész tojás

* Amikor teljesen megszáradt a fekete festék is, a tojásokat óvatosan láng közelébe tartva a megolvadt viaszt puha ronggyal letörölgetjük.
* Végül előtűnik valamennyi ragyogó szín.